2022 Jurnal Kejuruteraan, Teknologi dan Sains Sosial Vol. 8 Issue 1 (Special Issue - ICRISC2022) International Conference on Research and Innovation in Sustainable Cities @ PUO KESEDIAAN DAN KEPERLUAN PELAJAR TERHADAP PEMBANGUNAN M-LEARNING MENGGUNAKAN APLIKASI MUDAH ALIH BAGI KURSUS POWER ELECTRONICS Ainul Azniza Politeknik Merlimau Melaka, Malaysia ainul@pmm.edu.my Abstrak: Perkembangan teknologi telah merubah gaya hidup manusia masa kini dalam usaha menambahbaik sistem pembelajaran secara teknologi mudah alih. Kajian ini bertujuan untuk mengenal pasti tahap kesediaan dan keperluan pelajar terhadap pembangunan aplikasi mudah alih secara M- Learning bagi kursus Power Electronics. Seramai 60 pelajar dari semester 4, Diploma Kejuruteraan Mekatronik yang terlibat sebagai responden dalam kajian ini. Borang soal selidik digunakan sebagai instrumen dalam kajian ini yang telah diubahsuai dan dirujuk daripada Technology Acceptance Model (TAM) bagi menentukan tahap kesediaan dan keperluan terhadap penggunaan mobile learning di kalangan pelajar. Instrumen kajian yang digunakan adalah terdiri daripada satu set soal selidik yang mengandungi 48 item soalan dan menggunakan skala Likert yang menggunakan skala 5. Data kajian dianalisa melalui statistik deskriptif dan analisis kualitatif yang menggunakan SPSS versi 28.0. Dapatan kajian menunjukkan bahawa tahap kesediaan pelajar terhadap pembelajaran secara atas talian, strategi pembelajaran pelajar, keperluan rekabentuk aplikasi mudah alih dan bagi keperluan rekabentuk interaksi dalam aplikasi mudah alih skor min adalah 3.94 - 4.43. Berdasarkan kepada dapatan yang diperolehi, skor min yang diperolehi pada tahap tinggi. Oleh itu, penyelidik akan meneruskan penyelidikan dengan lebih lanjut serta dapat digunakan dalam elemen pembangunan M-Learning aplikasi mudah alih bagi kursus Power Electronics yang lebih mudah, sistematik dan menarik. Kata Kunci: M-Learning, Aplikasi Mudah Alih, Power Electronics 1.0 Pengenalan Dalam era teknologi yang terkini, pembelajaran mudah alih adalah satu medium pengajaran dan pembelajaran yang banyak digunakan sebagai pengantar digital. M- Learning merupakan pendekatan pembelajaran yang dapat menentukan penguasaan terhadap kemahiran dan pengetahuan melalui aplikasi teknologi mudah alih. Pembelajaran yang berasaskan aplikasi mudah alih atau lebih dikenali sebagai pembelajaran mudah alih atau m-pembelajaran dilihat semakin popular kini dan pembelajaran berasaskan web ini mampu menggantikan teknik pembelajaran di masa hadapan (Alif Nawi et al, 2014). Pembelajaran mudah alih banyak menggunakan alat peranti pintar seperti telefon pintar, tablet dan sebagainya. Ini kerana peranti ini mempunyai pelbagai aplikasi yang boleh digunakan untuk pelbagai aktiviti (Göksu, Atici 2013). Selain itu juga pembelajaran secara mudah alih telah membawa perubahan yang amat ketara kepada sistem pendidikan. Iaitu dengan memberi peluang serta ruang kepada pelajar untuk aktif didalam aktiviti pembelajaran secara fizikal JKTSS | eISSN: 27166848 56
2022 Jurnal Kejuruteraan, Teknologi dan Sains Sosial Vol. 8 Issue 1 (Special Issue - ICRISC2022) International Conference on Research and Innovation in Sustainable Cities @ PUO atau mental. Kesan daripada aktiviti ini ia dapat menggalakkan pelajar untuk belajar secara kendiri memenuhi keperluan ruang bagi dalam penerimaan mental dan fizikal pelajar. Menurut Yong & Shengnan (2010), mobile pembelajaran atau pembelajaran secara mudah alih adalah satu kaedah pembelajaran yang menggunakan peranti atau peralatan mudah alih dalam pengajaran dan pembelajaran. Oleh itu, dengan adanya perkembangan teknologi 3G dan 4G LTE dan yang terkini rangkaian 5G telah mencetuskan pembangunan inovasi kepada sektor pendidikan dimana teknologi ini boleh dimanfaatkan untuk pembelajaraan secara atas talian. Kemajuan teknologi telefon pintar yang berteraskan pengoperasian aplikasi Android, iOS, Windows Phone dan Blackberry ia menjadikan alat komunikasi ini satu keperluan kepada pelajar di pusat pengajian tinggi. Dengan adanya pembangunan aplikasi mudah alih ini, ia dilihat dapat meningkatkan taraf penggunaan yang amat pesat dalam bidang pendidikan. Selain daripada itu, penularan pendemik Covid-19 telah menjadikan pengajaran dan secara atas talian menjadi satu keperluan di institusi pendidikan. Kini, medium pengajaran dan pembelajaran secara mudah alih dan atas talian dapat mencegah penularan wabak Covid-19 dalam kalangan pelajar. (Muhammad Izzat et al., 2020). Pelajar-pelajar perlu menyesuaikan dengan pengajaran dan pembelajaran mudah alih bagi membolehkan mereka untuk membina keyakinan terhadap kemahiran dengan pembelajaran kendiri secara optimum. 2.0 Fokus Kajian Kajian kuantitatif yang dijalankan secara kajian tinjauan melibatkan responden yang terlibat iaitu pelajar Semester 4 yang sedang mengikuti pengajian dalam program Diploma Kejuruteraan Mekatronik, Politeknik Merlimau Melaka bagi mendapatkan maklumat tentang kesediaan dan keperluan pelajar dalam membangunkan aplikasi mudah alih bagi kursus Power Electronics. 3.0 Objektif Kajian Objektif kajian adalah: 1. Untuk membangun aplikasi mudah alih bagi kursus Power Electronics berasaskan strategi pembelajaran yang sistematik di Politeknik Merlimau Melaka. 2. Kajian ini juga akan mengenalpasti tahap kesediaan dan keperluan pelajar Semester 4 yang sedang mengikuti pengajian dalam program Diploma Kejuruteraan Mekatronik dalam pembangunkan aplikasi mudah alih. 4.0 Persoalan Kajian Bagi mencapai dan memastikan objektif kajian tercapai, maka persoalan kajian dibangunkan iaitu: i. Apakah kesediaan pelajar dalam pembangunan aplikasi mudah alih dalam kursus Power Electronics ii. Apakah komponen yang diperlukan oleh pelajar untuk membangunkan aplikasi mudah alih dalam kursus Power Electronics. JKTSS | eISSN: 27166848 57
2022 Jurnal Kejuruteraan, Teknologi dan Sains Sosial Vol. 8 Issue 1 (Special Issue - ICRISC2022) International Conference on Research and Innovation in Sustainable Cities @ PUO 5.0 Metodologi Kajian Menurut Chua (2020), hasil kajian ditentukan oleh kaedah dan reka bentuk kajian yang dibangunkan bagi melaksanakan kajian yang melibatkan strategi penyelidikan dan kaedah kajian. Dalam metodologi beberapa perkara yang dibincangkan ialah termasuk populasi dan sampel kajian, instrumen kajian, kajian rintis, kesahan dan kebolehpercayaan dan analisis data. 5.1 Populasi dan Sampel Kajian Populasi kajian adalah terdiri daripada 54 orang pelajar yang sedang mengikuti kursus Power Electronics bagi Sesi 2-2021-2022 program Diploma Kejuruteraan Mekatronik. Seramai 54 orang yang terdiri daripada 47 orang pelajar lelaki dan 7 orang pelajar perempuan. (20 orang pelajar sebagai sampel untuk kajian rintis) telah mengikut prosedur persampelan rawak. 5.2 Instrumen Kajian Instrumen yang digunakan dalam kajian ini merupakan soal selidik yang direka bentuk bagi memenuhi objektif keseluruhan kajian. Pembinaan item dalam kajian ini adalah hasil daripada item soal selidik dalam kajian oleh Tamil Selvan (2014) dan Norhapizah (2016). Dalam kajian ini, soal selidik terdiri daripada dua bahagian iaitu bahagian A mengandungi maklumat demografi responden manakala bahagian B mengandungi 40 item mengenai keperluan komponen dalam pembangunan aplikasi mudah alih. 5.3 Kesahan Kajian Menurut (Chua, 2020) kajian rintis adalah kajian yang dilakukan sebelum kajian sebenar dilaksanakan manakala nilai 0.80 keatas mempunyai kebolehpercayaan yang tinggi. Kajian rintis bertujuan untuk mendapatkan maklumat awal berhubung kesahan dan keboleh percayaan instrumen yang dibina. Sampel yang terlibat dalam ujian ini terdiri daripada 20 orang responden. Analisis kebolehpercayaan instrumen kajian ini menunjukkan nilai Cronbach Alpha 0.91. 6.0 Analisis Data Data kajian dianalisis menggunakan statistik deskriptif bagi menjawab setiap item-item kajian. Data daripada borang soal selidik akan dianalisis menggunakan program SPSS versi 28 untuk mendapatkan kekerapan (frekuensi) dan peratusan bagi setiap soalan kajian. Data kajian diwakilkan dalam bentuk jadual. Manakala analisis data dibuat dengan membandingkan peratusan tertinggi dan terendah serta nilai skor min dan menilai tahap interpretasi Skor Min bagi setiap soalan kajian. Interpretasi Skor Min berdasarkan Pallant (2020) boleh dirujuk berdasarkan Jadual 1. JKTSS | eISSN: 27166848 58
2022 Jurnal Kejuruteraan, Teknologi dan Sains Sosial Vol. 8 Issue 1 (Special Issue - ICRISC2022) International Conference on Research and Innovation in Sustainable Cities @ PUO Jadual 1. Interpretasi Skor Min Skor Min Interpretasi (Tahap) 1.00 hingga 1.66 Rendah 1.67 hingga 3.33 Sederhana 3.34 hingga 5.00 Tinggi 6.1 Analisis Demografi Responden Laporan analisis demografi responden ditunjukkan seperti dalam Jadual 2 hingga 5 bagi menjawab persoalan pada bahagian A iaitu apakah kesediaan pelajar dalam pembangunan aplikasi mudah alih dalam kursus Power Electronics. Bilangan kekerapan (dalam nilai peratus) digunakan untuk membuat analisis demografi responden. Jadual 2: Responden mengikut jantina Jantina Frekuensi Peratusan Lelaki 47 87 Perempuan 7 13 Jadual 2 menunjukkan bilangan responden lelaki (87%, n=47) adalah lebih besar daripada bilangan responden perempuan (13%, n=7). Ini disebabkan oleh kebanyakan bilangan yang mengambil kursus kejuruteraan mekanikal terdiri daripada pelajae lelaki lebih ramai. Jadual 3: Responden mengikut pencapaian akademik HPNM Frekuensi Peratusan 2.00-3.00 14 25.9 3.00-3.49 25 46.3 >3.5 15 27.8 Jadual 3 menunjukkan bilangan responden HPNM 3.00-3.49 (46.3%, n=25) adalah lebih besar daripada bilangan responden HPNM 2.00-3.00 (25.9%, n=14). Ini menunjukkan tahap pencapaian akademik pelajar adalah tinggi. Jadual 4: Aplikasi telefon pintar responden Sistem aplikasi Frekuensi Peratusan Android 40 74.1 Windows phone 14 25.9 JKTSS | eISSN: 27166848 59
2022 Jurnal Kejuruteraan, Teknologi dan Sains Sosial Vol. 8 Issue 1 (Special Issue - ICRISC2022) International Conference on Research and Innovation in Sustainable Cities @ PUO Jadual 4 menunjukkan, sistem aplikasi yang paling banyak digunakan oleh responden adalah penggunaan sistem Android iaitu kekerapan 74.1% (n=40). Manakala sistem pengoperasian yang paling sedikit digunakan oleh responden ialah Windows Phone dengan kekerapan 25.9% (n=14). Oleh itu, daripada data kajian ini dapat mengenalpasti jenis sistem pengoperasian telefon mudah alih yang di minati oleh responden. Jadual 5: Jenis Aplikasi Dalam Telefon Yang Selalu Dimuat Turun Oleh Responden Jenis Frekuensi Peratusan Permainan 11 20.4 Pendidikan 10 18.5 Komunikasi 13 24.1 Hiburan 11 20.4 Penyimpanan Fail 4 7.4 Lain-lain 5 9.3 Berdasarkan dapatan kajian dalam Jadual 5, aplikasi mudah alih yang selalu dimuat turun oleh responden ialah aplikasi komunikasi dengan kekerapan 24.1% (n=13). Manakala aplikasi permainan dan hiburan 20.4% (n=11), aplikasi pendidikan 18.5% (n=10), dan aplikasi penyimpanan fail 7.4% (n=4) aplikasi yang paling sedikit. Jadual 6 hingga 9 digunakan bagi menjawab persoalan pada bahagian B iaitu apakah ciri- ciri komponen yang diperlukan oleh pelajar untuk membangunkan M-pembelajaran dalam kursus Power Electronics. Jadual 6: Kesediaan Pelajar Terhadap Pembelajaran Secara Atas Talian Kod Item Skor Min Tahap B1 Saya sentiasa bersedia menggunakan kaedah pembelajaran atas 4.15 Tinggi talian B2 Saya mempunyai kemahiran menggunakan kaedah 4.13 Tinggi pembelajaran atas talian B3 M- Learning membolehkan saya mempelajari pelajaran dalam bentuk yang disesuaikan oleh gaya pembelajaran saya 4.11 Tinggi JKTSS | eISSN: 27166848 60
2022 Jurnal Kejuruteraan, Teknologi dan Sains Sosial Vol. 8 Issue 1 (Special Issue - ICRISC2022) International Conference on Research and Innovation in Sustainable Cities @ PUO B4 Institusi memberi peluang kepada saya untuk menggunakan M- Learning 4.15 Tinggi B5 Saya sentiasa cuba untuk mendapatkan bahan pembelajaran secara 4.33 Tinggi atas talian B6 Menggunakan M- Learning mengurangkan beban saya dalam 4.28 Tinggi pencarian maklumat. B7 Saya sangat selesa dengan kaedah pembelajaran atas talian 4.17 Tinggi B8 Saya tidak menghadapi sebarang halangan untuk menggunakan 3.94 Tinggi pembelajaran atas talian B9 Menggunakan M-Learning meningkatkan kecekapan saya sebagai 4.04 Tinggi seorang pelajar B10 Saya boleh belajar mengikut kemampuan saya sendiri 4.17 Tinggi menggunakan M-Learning Jadual 6 menunjukkan nilai skor min bagi kesediaan pelajar terhadap pembelajaran secara atas talian adalah tinggi berdasarkan daripada rujukan Jadual 1 Interpretasi Skor Min. Persoalan daripada item B1 hingga B10 adalah menunjukkan tahap kesediaan responden adalah tinggi. Walaubagaimanapun, skor min pada item B8 adalah dibawah skor 4, iaitu 3.94. Persoalan item bagi B8 adalah berkaitan dengan terdapat sedikit sahaja responden menghadapi halangan untuk menggunakan pembelajaran atas talian. Oleh itu, pembangunan aplikasi mudah alih ini perlu mengambil kira tahap kesediaan pelajar supaya bahan yang dibangunkan dapat digunakan oleh pelajar secara optimum. Jadual 7: Strategi Pembelajaran Pelajar Kod Item Skor Min Tahap C1 Pensyarah menyediakan pembelajaran yang aktif. 4.15 Tinggi C2 Pensyarah memberi peluang pelajar membuat perbincangan bersama rakan sekelas. 4.30 Tinggi C3 Pensyarah menyediakan berkumpulan. aktiviti yang melibatkan kerja 4.22 Tinggi C4 Pensyarah menyediakan aktiviti pdp yang mencabar minda 4.17 Tinggi C5 Pensyarah menyediakan menyampaikan maklumat. platform yang sesuai untuk 4.22 Tinggi JKTSS | eISSN: 27166848 61
2022 Jurnal Kejuruteraan, Teknologi dan Sains Sosial Vol. 8 Issue 1 (Special Issue - ICRISC2022) International Conference on Research and Innovation in Sustainable Cities @ PUO C6 Pensyarah menyediakan memahami topik kursus. aktiviti pembelajaran membantu 4.24 Tinggi C7 Pensyarah menyediakan aktiviti yang menyerupai situasi sebenar. 4.19 Tinggi C8 Pensyarah memberi pembelajaran sendiri kebebasan dalam memilih kaedah 4.15 Tinggi C9 Pensyarah menyediakan kemudahan tambahan (butang search atau glosari) bagi mencari maklumat tambahan 4.22 Tinggi C10 Pensyarah memberi peluang membuat penilaian/ latihan dari 4.35 Tinggi semasa ke semasa Jadual 7 menunjukkan nilai skor min tahap penerimaan responden terhadap strategi pembelajaran secara aplikasi mudah alih. Secara keseluruhannya responen telah menyatakan tahap persetujuan tinggi dengan nilai skor min keseluruhan ialah 4.22. Secara keseluruhan, semua item C1 hingga menunjukkan skor min pada tahap yang tinggi. Nilai skor min yang paling tinggi aspek reka bentuk strategi pembelajaran ialah memberi peluang membuat penilaian/ latihan dari semasa ke semasa (skor min 4.35). Jadual 8: Keperluan Rekabentuk Aplikasi Mudah Alih Kod Item Skor Min Tahap D1 Mengaplikasikan reka bentuk yang ringkas 4.20 Tinggi D2 Menggunakan imej yang sebenar bagi penerangan sesuatu konsep 4.24 Tinggi D3 Kandungan audio yang jelas 4.22 Tinggi D4 Menggunakan kandungan video bagi penyampaian sesuatu topik 4.19 Tinggi D5 Tulisan yang mudah dibaca dan kemas 4.43 Tinggi D6 Menyediakan menu-menu atau butang yang mesra bagi 4.31 Tinggi memudahkan pelajar meneroka isi kandungan D7 Menyediakan sistem navigasi yang mudah supaya pelajar dapat 4.24 Tinggi meneroka isi kandungan dalam sesuatu topik D8 Menggunakan animasi yang menarik dan ringkas 4.11 Tinggi D9 Infografik yang digunakan menarik 4.17 Tinggi D10 Warna latar belakang yang terang 4.02 Tinggi JKTSS | eISSN: 27166848 62
2022 Jurnal Kejuruteraan, Teknologi dan Sains Sosial Vol. 8 Issue 1 (Special Issue - ICRISC2022) International Conference on Research and Innovation in Sustainable Cities @ PUO Berdasarkan Jadual 8 menunjukkan nilai skor min tahap persetujuan pelajar terhadap aspek reka bentuk antara muka adalah tinggi dengan nilai skor min keseluruhan ialah 4.15. Didapati setiap item yang diukur mencatatkan tahap pencapaian yang tinggi. Nilai skor min yang tinggi menunjukkan pelajar bersetuju dengan elemen seperti audio, video, grafik, navigasi, animasi dan menu perlu disertakan dalam pembangunan aplikasi mudah alih. Jadual 9: Keperluan Rekabentuk Interaksi Dalam Aplikasi Mudah Alih Kod Item Skor Min Tahap E1 Menyediakan ruangan forum atas talian 4.19 Tinggi E2 Menyediakan kemudahan pelajar berinteraksi dengan pensyarah 4.04 Tinggi E3 Memudahkan pencapaian maklumat 4.43 Tinggi E4 Menyediakan soalan-soalan penilaian disetiap topik bagi menilai 4.31 Tinggi pemahaman pelajar E5 Pengguna boleh memberi maklumbalas 4.31 Tinggi E6 Maklumbalas dalam pelbagai bentuk (menaip jawapan, pilihan 4.17 Tinggi jawapan dan sebagainya) E7 Menyediakan kemudahan memuat turun(download) bahan yang 4.35 Tinggi disediakan E8 Menyediakan manual panduan untuk pengguna menggunakan 3.96 Tinggi aplikasi M-Learning E9 Menyediakan lebih dari satu bentuk capaian maklumat 4.33 Tinggi E10 Menyediakan pautan (link) ke laman web yang berkaitan 4.04 Tinggi Berdasarkan Jadual 9 menunjukkan nilai skor min tahap ukuran responden terhadap aspek reka bentuk interaksi adalah tinggi dengan nilai skor min keseluruhan ialah 4.21. Didapati kebanyakan soalan yang diukur mencatatkan tahap persetujuan yang tinggi kecuali item E8 yang mana mempunyai skor min kurang daripada 3.96. Nilai skor min yang tinggi menunjukkan pelajar bersetuju supaya elemen reka bentuk interaksi seperti kemudahan memberi maklum balas, capaian maklumat, panduan pengguna dan kemudahan memuat turun bahan disertakan dalam pembangunan aplikasi ini. JKTSS | eISSN: 27166848 63
2022 Jurnal Kejuruteraan, Teknologi dan Sains Sosial Vol. 8 Issue 1 (Special Issue - ICRISC2022) International Conference on Research and Innovation in Sustainable Cities @ PUO 7.0 Dapatan dan Perbincangan Hasil dapatan kajian ini diperbincangkan berdasarkan dua objektif kajian seperti yang dinyatakan sebelum ini iaitu i) untuk membangun aplikasi mudah alih bagi kursus Power Electronics berasaskan strategi pembelajaran yang sistematik di Politeknik Merlimau Melaka.; dan ii) mengenalpasti tahap kesediaan dan keperluan pelajar Semester 4 yang sedang mengikuti pengajian dalam program Diploma Kejuruteraan Mekatronik dalam pembangunkan aplikasi mudah alih. Kesediaan pelajar terhadap pembelajaran mudah alih menunjukkan tahap kesediaan yang tinggi. Berdasarkan dapatan, semua pelajar memiliki peranti pintar sebagai alat capaian pembelajaran mudah alih. Selain daripada itu juga pelajar mempunyai pengalaman dan kemahiran memuat turun aplikasi mudah alih ke dalam peranti pintar mereka berdasarkan hasil dapatan kajian. Koole (2009) menyatakan untuk mewujudkan persekitaran pembelajaran mudah alih yang efektif peranti mudah alih merupakan salah satu daripada tiga aspek iaitu peranti, kendiri, dan sosial. Manakala dari aspek kesediaan pelajar terhadap pembelajaran menggunakan aplikasi mudah alih kursus Power Electronics pula mendapati daripada soal selidik item menunjukkan 100 peratus pelajar memiliki telefon dan tablet pintar. Manakala tahap kesediaan pelajar terhadap aplikasi mudah alih juga tinggi dengan skor min 4.22. Aplikasi mudah alih ini diharapkan dapat memberi manfaat dalam pengajaran dan pembelajaran kursus Power Electronics dan membantu meningkatkan kemahiran pelajar menguasai sesuatu topik dalam subjek tersebut. Selain daripada untuk kegunaan pelajar, aplikasi ini boleh digunakan sebagai bahan bantu mengajar pensyarah bagi aktiviti pengajaran bagi kursus Power Electronics. Maka cadangan untuk membina aplikasi mudah alih ini dapat menerapkan teori pembelajaran dan strategi pembelajaran kendiri dan sistematik supaya bahan pembelajaran ini bermakna kepada para pelajar secara optimum. 8.0 Kesimpulan Berdasarkan kepada dapatan kajian, diharapkan dapat membantu meningkatkan kesedaran tentang kelebihan aplikasi mudah alih kepada pelajar kursus Power Electronics bagi program Diploma Kejuruteraan Mekatronik dan ia dapat menjadi sebagai salah satu alternatif pendidikan. Kebanyakan pelajar mempunyai telefon pintar yang boleh digunakan untuk capaian pembelajaran secara mudah alih dan ini tidak mustahil jika aplikasi mudah alih pendidikan dapat membantu sistem pendidkan ke arah pembelajaran abad ke-21. Hasil kajian akan menjadi input kepada fasa seterusnya bagi projek mereka bentuk, membangunkan, menilai dan memodelkan faktor reka bentuk dan pembangunan aplikasi mudah alih bagi kursus Power Electronics yang yang lebih mudah, sistematik dan menarik. JKTSS | eISSN: 27166848 64
2022 Jurnal Kejuruteraan, Teknologi dan Sains Sosial Vol. 8 Issue 1 (Special Issue - ICRISC2022) International Conference on Research and Innovation in Sustainable Cities @ PUO Rujukan Aliff Nawi, Ahmad Fkhrudin Mohamed Yusoff, Hafit Hidayah Ajmain & Mohamad Raffe Ghalil Abbas. (2014). Engaging student through ICT: strategies and challenges for using website in teaching and learning. International Letters of Social and Humanistic Sciences, 16(1): 49-56. Chua, Y.P. (2020). Kaedah dan statistik penyelidikan: kaedah penyelidikan. Mcgraw-Hill Education. Kuala Lumpur. Göksu, I., & Atici, B. (2013). Need for mobile learning: technologies and opportunities. Procedia-Social and Behavioral Sciences, 103, 685-694. Koole, M. L. (2009). A Model for Framing Mobile Learning. In Mobile Learning: Transforming the Delivery of Education and Training. 25-47. Muhammad Izzat Mailis, Zuraini Hanim & Nur Hafizaliyana. (2020). Persepsi pelajar Kolej Universiti Islam Melaka terhadap pelaksanaan pembelajaran secara atas talian dalam era pandemik COVID-19. Jurnal Kesidang, 5, 88-99. Norhapizah Mohd Burhan (2016). Pembangunan dan Penilaian Modul Kursus Tamadun Islam dan Tamadun Asia (e-CITAC) Berasaskan Strategi Blended Learning. Tesis Dr. Fal, Fakulti Pendidikan UKM Pallant, J., & Manual, S. S. (2020). A step by step guide to data analysis using IBM SPSS. In SPSS Survival Manual. 7th edition, Routledge. Tamil Selvan a/l Subramaniam (2014). Pembangunan dan Penilaian Perisian e-PBL Rec Untuk Pelajar Kejuruteraan Bagi Kursus Electrical Circuits. Tesis Dr. Fal, Fakulti Pendidikan UKM Waddill D.D (2004). Action e-learning: The impact of action learning on the effectiveness of a management level web instruction course. Dissertation Abstracts Intenational .65 (03) (UMI No. 3126204) Yong, L. & Shengnan, H. (2010). Understanding the factors driving m-learning adoption: A literature review. Campus-Wide Information Systems. 27 (4). JKTSS | eISSN: 27166848 65